ΜΕ+ΕΝΑ+ΠΟΙΗΜΑ

= ΓΙΝΑΤΕ ΠΟΙΗΤΕΣ ΚΙ ΕΣΕΙΣ! = ΕΙΝΑΙ ΚΑΙΡΟΣ ΝΑ = ΜΟΙΡΑΣΤΟΥΜΕ. =



= ΓΡΑΦΟΝΤΑΣ ΩΣ ΕΦΗΒΟΙ ΤΗΣ ΕΠΟΧΗΣ ΜΑΣ ΜΕ ΑΦΟΡΜΗ :ΟΣΟ ΜΠΟΡΕΙΣ … = ==Μονίμως αναρωτιόμαστε πώς να ταιριάξουμε σε μια κοινωνία γεμάτη κριτική, μια κοινωνία που η διαφορά κρίνεται αυστηρά. Και δεν μπορούμε να ταιριάξουμε και ρίχνουμε το φταίξιμο στον εαυτό μας, χωρίς να συνειδητοποιούμε πως η διαφορά είναι υπέρ μας, πως η διαφορά είναι ένα ουράνιο τόξο σε μια κατεστραμμένη, γκρίζα πόλη. Πιστεύουμε πως αν μοιάζουμε όλοι μεταξύ μας, θα είμαστε καλύτεροι, επειδή έτσι θα μας αποδεχτούν.Και να’ μαστε! Χάνουμε το χρώμα μας σιγά –σιγά, δίνοντας την καλύτερη παράσταση της ζωής μας. Και όταν πια μεγαλώσουμε, και η ζωή μας φτάσει στο τέλος, μόνο τότε συνειδητοποιούμε πως άσκοπα χάσαμε το χρώμα μας, γιατί η διαφορά μάς κάνει αυτό που είμαστε. Η διαφορά μάς κάνει εμάς. Ιουλίττα Λουλοπούλου ==

Δημήτρης Κυρίου
=== Μεγαλώσαμε αναζητώντας την ευτυχία σε ανούσιες κοινωνικές σχέσεις και εκδηλώσεις και ξεχάσαμε να ζήσουμε τις μικρές στιγμές που προσφέρουν όντως την ευτυχία και την ποιότητα στη ζωή. Πόσες φορές αγκάλιασες την αδερφή σου σήμερα; Καμία, ε;Η ευτυχία δεν είναι μόνο οι φίλοι και η κοινωνική ζωή. === === Το απόγευμα ο πατέρας σού είπε να κλείσεις λίγο το κινητό, να πας στο σαλόνι να κάτσετε λίγο μαζί… Εσύ του είπες να σε αφήσει ήσυχη, δεν μπορούσες να του μιλήσεις, έπρεπε να απαντήσεις στο μήνυμα που σου είχαν στείλει. === === Η μάνα σου σού ζήτησε να μαζέψεις τα ρούχα και να τα βάλεις στο ντουλάπι. Εσύ όμως έπρεπε να βγεις, δε γινόταν να το κάνεις. Αυτή γύρισε στις 8, κουρασμένη από τη δουλειά, μάζεψε τα ρούχα που είχες αφήσει και δεν είπε τίποτα. Πόσο νομίζεις ότι θα τους έχεις ακόμα; === === Η αδερφή σου σού ζήτησε να τη βοηθήσεις με τα μαθήματα, αλλά φυσικά εσύ είπες όχι. Κάποιος άλλος φίλος σου ,ζητούσε τη βοήθειά σου εκείνη την στιγμή( βέβαια εκείνος δε θα είναι ποτέ εκεί για σένα όταν τον χρειαστείς, αλλά φαίνεται ήταν πιο σημαντικός από τον δικό σου άνθρωπο). Παρόλα αυτά η αδερφή σου αν και γύρισε αργά από το μάθημα των Αγγλικών, έμεινε να δείτε την ταινία που σου είχε υποσχεθεί, κι ας την είχε πάρει ο ύπνος στον καναπέ! Προσπάθησε να μείνει ξύπνια για να μη στενοχωρηθείς! === === Μα εσύ δεν εκτιμάς αυτά.Φροντίζεις μόνο να διατηρηθούν οι φίλοι ,δείχνεις στα μέσα κοινωνικής δικτύωσης πόσο καλά περνάς. Αλλά η ζωή σου δε γεμίζει έτσι, παρά μόνο αδειάζει και σαπίζει. Μην αφήνεις λοιπόν να την αγγίζουν πολλά χέρια, γιατί την κατσιάζουν. === === Ο χρόνος είναι μετρημένος για τον καθένα μας, σκέψου το αυτό λοιπόν την επόμενη φορά που δεν θα έχεις χρόνο για τους δικούς σου ανθρώπους… Μην σπαταλάς στιγμές για να δείχνεις ότι περνάς καλά, αλλά χάρισε χαμόγελα σε αυτούς που όντως το αξίζουν και θα δεις ότι στο τέλος θα σου χαμογελάσει η ίδια η ζωή σαν επιβεβαίωση πως εκμεταλλεύτηκες το χρόνο σου σωστά ! Ιωάννα και Εριάννα === = =

===Μην περνάτε τη μισή σας ζωή λέγοντας τι πρόκειται να κάνετε και την άλλη μισή εξηγώντας γιατί δεν το κάνατε, γιατί πολύ απλά είναι χάσιμο χρόνου. Η ζωή είναι κάτι σαν καθρέφτης. Μας κοιτάζει όπως την κοιτάζουμε! Αν τον κοιτάξουμε με χαμόγελο και καλοσύνη θα μας χαμογελάσει κι εκείνος καλοσυνάτα. Ένας ακόμα κανόνας είναι πως οτιδήποτε μοιράζεις στη ζωή σου επιστρέφεται. Γι’αυτό πρόσεξε τι μοιράζεις! Βασίλης Καρακουλάκης===

ΑΚΡΟΣΤΙΧΙΔΕΣ ΜΕ ΑΦΟΡΜΗ ΚΕΙΜΕΝΑ ΤΗΣ Β ΓΥΜΝΑΣΙΟΥ